Equal-Life-hanke haluaa luoda terveemmän tulevaisuuden kaikille lapsille
Vastaanotat monia asioita ympäristöstäsi jo ennen syntymääsi ja sen jälkeen.
Tunnet, kuulet, syöt, juot, näet ja hengität niitä jo äitisi vatsassa,
paikassa jossa synnyt ja kotonasi.
Mutta se ei lopu siihen.
Ajattele paikkaa, jossa asut:
onko siellä paljon viheralueita?
Onko siellä paljon rakennuksia, tai kulkeeko sen läpi paljon autoja?
Entä millaista on sosiaalinen elämäsi?
Onko perheesi suuri vai pieni?
Tuntuuko sinusta, että sinusta välitetään? Tunnetko olosi turvalliseksi?
Leikitkö ystäviesi kanssa ulkona vai vietätkö suurimman osan ajastasi verkossa?
Ympäristömme sisältää asioita, jotka vaikuttavat jatkuvasti sekä
meihin että toisiinsa.
Niistä käytetään yhdessä nimeä "eksposomi".
Ajattele vaikka vihreää puistoa, jossa sinusta on kiva leikkiä.
Se on osa fyysistä ympäristöäsi.
Entä ystäväsi koulussa? He ovat osa sosiaalista ympäristöäsi.
Ja tiedätkö mitä?
Myös oma kehosi ja sen toiminnot voivat vaikuttaa elämääsi:
sitä kutsutaan sisäiseksi ympäristöksi.
Ympäristön eri tekijät vaikuttavat yhdessä kehitykseemme ja terveyteemme,
positiivisesti tai negatiivisesti.
Juuri siitä Equal-Life-hanke on kiinnostunut: kuinka ympäristösi
vaikuttaa kokonaisuutena sinun kaltaistesi nuorten mielenterveyteen
ja kognitiiviseen kehitykseen.
Sen tutkiminen on hyvin tärkeää, koska mielenterveyden ongelmilla ja
oppimisvaikeuksilla voi olla pysyviä vaikutuksia nuorten elämänlaatuun.
Lisäksi terveyserot Euroopan eri kansojen välillä kasvavat.
Tämä aiheuttaa nuorten välillä epäoikeudenmukaista eriarvoisuutta
terveyden ja tulevien mahdollisuuksien alueella.
Equal-Life-hanke pyrkii selvittämään, miten voimme käyttää ympäristön
yhteisvaikutuksia koskevaa tietoa ja tehdä nuorten kasvuympäristöstä turvallisemman ja
terveemmän, sen sijaan että se muodostaisi vaaran nuorten kasvulle ja kehitykselle.
Kun ymmärrämme, miten ympäristö kokonaisuutena vaikuttaa mielenterveyteen
ja kognitiiviseen kehitykseen, voimme etsiä erilaisia tapoja parantaa kaikkien
lasten kasvuympäristöä.
Mitä tarvitsemme voidaksemme tehdä sen?
Tarvitsemme Euroopan lapsilta ja nuorilta tietoa heidän elämästään –
asumisesta, nukkumisesta, syömisestä, leikkimisestä, oppimisesta ja tunteista.
Lisäksi on tärkeää, että tutkijat, kaupungit, koulut ja terveysjärjestöt
tekevät yhteistyötä.
Equal-Life-hanke on saanut tällaista tietoa
jo lähes 250 000 nuorelta seitsemästä Euroopan maasta.
Aiomme myös kerätä uutta tietoa eri maista ja eri ikäryhmiltä.
Equal-Life-hankkeen kaltaisten projektien ansiosta tiedämme paremmin, miten
kasvuympäristöstä voidaan tehdä sellainen, että kaikilla lapsilla ja nuorilla on samat
mahdollisuudet, ja pystymme suojaamaan heidän tulevaa terveyttään.
Tavoitteenamme on luoda nuorille terveellinen kasvuympäristö.
Lue lisää hankkeestamme sivustolla equal-life.eu
tai lähetä meille sähköpostia osoitteeseen info@equal-life.eu.